Lembitu

Lembitu (Estonia: Lembit, meninggal 21 September 1217) ialah seorang pemimpin Estonia kuno dari Daerah Sakala serta pemimpin tentera dalam perjuangan menentang penaklukan tanah Estonia oleh Persaudaraan Pedang Livonia pada awal abad ke-13. Beliau merupakan satu-satunya pemerintah Estonia sebelum Perang Salib yang diketahui mempunyai sedikit maklumat biografi, dan namanya hanya disebut dalam Babad Livonia Henry.

Lembitu dalam bahasa Latin turut dirujuk sebagai Lambite, Lembito atau Lembitus, pertama kali disebut dalam catatan sejarah pada tahun 1211. Pasukan yang dipimpinnya memusnahkan sekumpulan mubaligh di wilayah bersejarah Sakala (Sackalia) dan melakukan serangan sehingga ke Pskov, ketika itu sebuah bandar dalam Republik Novgorod.

Pada tahun 1215, kubu kuatnya di Lehola (Leal), yang terletak berhampiran bandar moden Suure-Jaani, telah ditawan oleh pihak Jerman dan beliau ditangkap. Bagaimanapun, beliau dibebaskan pada tahun 1217.

Lembitu berusaha menyatukan orang Estonia bagi menentang penaklukan Jerman. Beliau berjaya mengumpulkan kira-kira 6,000 orang pejuang dari pelbagai daerah, tetapi terkorban dalam Pertempuran Hari St. Matthew pada September 1217.

 Gelaran 
Satu-satunya maklumat biografi bertulis tentang Lembitu berasal daripada Babad Livonia Henry. Dalam catatan  tersebut, beliau digambarkan sebagai "senior" (tetua/pemimpin) dan disebut sebagai princeps ac senior perfidus Lembitus yang bermaksud "putera dan tetua Lembitu yang khianat".

Di bahagian lain, kronik itu menyatakan Lambito et Meme, seniores de Sackale (Lembitu dan Meme, para tetua dari Sakala). Ini menunjukkan bahawa Lembitu bukanlah satu-satunya ketua di Daerah Sakala, sekali gus menolak tafsiran yang menganggap gelarannya sebagai "raja Sakala" atau "pemimpin tunggal Sakala”.

Bukti arkeologi moden pula menunjukkan bahawa Sakala lebih merupakan wilayah tradisional atau kebudayaan, bukannya unit pentadbiran rasmi.Valter Lang, Baltimaade Metalliaeg , Tartu, 2003 Selain itu, tiada bukti yang menunjukkan kewujudan kuasa politik yang lebih tinggi daripada ketua peringkat paroki (kihelkond) pada masa tersebut.Enn Tarvel, "Kihelkond, Horizont issue 1 , 2013, pp. 32-37

 Pencarian tengkorak Lembitu 
Terdapat khabar angin bahawa tengkorak Lembitu mungkin berada di sebuah muzium di Poland. Pada tahun 1970-an, sekumpulan pelajar Poland yang melawat Estonia mendakwa bahawa terdapat sebuah muzium yang menyimpan tengkorak seorang "raja Estonia" dengan label Rex Estorum.

Pada tahun 2017, Estonia dan Poland memulakan usaha untuk menjejaki tengkorak tersebut. Bagaimanapun, proses ini mengambil masa yang panjang kerana Poland mempunyai lebih daripada 5,000 muzium, menjadikan pencarian itu satu tugas yang rumit dan memerlukan penelitian yang teliti.

 Lohat juga 
 Kaupo
 Perang Salib Livonia
 Penguasa Estonia
 Sakala/Sackalia
 Vetseke

 Catatan 

Category:Kematian 1217
Category:Orang Estonia
Category:Tahun lahir tidak diketahui